CELEX: 32021R1324
Language: mt
Date: 2021-08-10 00:00:00
Title: Regolament ta’ Implimentazzjoni tal-Kummissjoni (UE) 2021/1324 tal-10 ta’ Awwissu 2021 li jemenda r-Regolament (KE) Nru 1597/2002 fir-rigward tal-format għas-sottomissjoni ta’ listi nazzjonali tal-materjal bażiku ta’ materjal riproduttiv tal-foresta

11.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 288/19
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1324
         tal-10 ta’ Awwissu 2021
         li jemenda r-Regolament (KE) Nru 1597/2002 fir-rigward tal-format għas-sottomissjoni ta’ listi nazzjonali tal-materjal bażiku ta’ materjal riproduttiv tal-foresta
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 1999/105/KE tat-22 ta’ Diċembru 1999 dwar il-marketing ta’ materjali riproduttivi tal-foresti (1), u b’mod partikolari l-Artikolu 10(3) tagħha,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 1597/2002 (2) jistabbilixxi format standardizzat għall-Istati Membri biex jissottomettu listi nazzjonali ta’ materjal bażiku ta’ materjal riproduttiv tal-foresta lill-Kummissjoni.
                  
               
                     (2)
                  
                  
                     Riċentement, il-Kummissjoni żviluppat sistema ta’ informazzjoni għas-sottomissjoni elettronika ta’ dawk il-listi nazzjonali, imsejħa Sistema ta’ Informazzjoni dwar il-Materjal Riproduttiv tal-Foresta (FOREMATIS). Il-FOREMATIS tippermetti lill-Istati Membri biex jippubblikaw il-listi nazzjonali tagħhom fuq is-sit web tal-Kummissjoni.
                  
               
                     (3)
                  
                  
                     Minħabba dak l-iżvilupp tekniku, jenħtieġ li l-format tal-listi nazzjonali previsti fir-Regolament (KE) Nru 1597/2002 jiġi sostitwit b’dak tal-FOREMATIS.
                  
               
                     (4)
                  
                  
                     Għaldaqstant jenħtieġ li r-Regolament (KE) Nru 1597/2002 jiġi emendat skont dan.
                  
               
                     (5)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (KE) Nru 1597/2002 huwa emendat kif ġej:
            
                        (1)
                     
                     
                        l-Artikolu 1 huwa sostitwit b’dan li ġej:
                        
                           “Artikolu 1
                           Il-lista nazzjonali msemmija fl-Artiklu 10(2) tad-Direttiva 1999/105/KE għandha tiġi sottomessa minn kull Stat Membru permezz tal-format tas-Sistema ta’ Informazzjoni dwar il-Materjal Riproduttiv tal-Foresta tal-Kummissjoni (*1) u f’konformità miegħu.
                        
                        
                           (*1)  https://ec.europa.eu/forematis/”;"
                        
                     
                  
                        (2)
                     
                     
                        l-Anness huwa mħassar.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 11, 15.1.2000, p. 17.
         
            (2)  Ir-Regolament tal-Kummissjoni (KE) Nru 1597/2002 tas-6 ta’ Settembru 2002 li jistabbilixxi regoli dettaljati għall-applikazzjoni tad-Direttiva tal-Kunsill 1999/105/KE f’dak li għandu x’jaqsam il-format ta’ listi nazzjonali tal-materjal bażiku ta’ materjal riproduttiv tal-foresta (ĠU L 240, 7.9.2002, p. 34).